Jules Benjamin Jeanmard

**Jules Benjamin Jeanmard** (født 15. august 1879 i Breaux Bridge i Louisiana, død 23. februar 1957 i Lake Charles), var en amerikansk katolsk prelat som var den første biskop av Lafayette i Louisiana fra 1918 til 1956.
## Liv og virke
### Bakgrunn
Jules B. Jeanmard ble født i * Pont-Breaux* (Breaux Bridge) til Jules og Frances Maria (*née* Brown) Jeanmard. Han gitt til skolen til *St. Bernard Parish* i Breaux Bridge. Deretter gikk han på *St. Joseph Seminary* i Gessen, og *Our Lady of Holy Cross College* i New Orleans. Han tok presteutdannelse ved *St. Louis Diocesan Seminary* i New Orleans og ved Kenrick Seminary i St. Louis i Missouri.

### Prest
Jeanmard ble presteviet for erkebispedømmet New Orleans den 10. juni 1903. Han var kapellan ved *St. Louis Cathedral*, også gjennom gulfeberepidemien i 1905. Han var erkebiskop James Blenks sekretær fra 1906 til 1914, og kansellist for erkebispedømmet fra 1914 til 1917. Han var også generalvikar. Etter erkebiskop Blenks død var han apostolisk administrator av New Orleans fra 1917 til 1918. Deretter var han apostolisk administrator for det nyopprettede bispedømmet Lafayette.

### Biskop av Lafayette
Den 18. juli 1918 ble Jeanmard utnevnt til første biskop av Lafayette av pave Benedikt XV. Han ble bispeviet den 8. desember 1918 av erkebiskop Giovanni Bonzano, med biskopene Theophile Meerschaert og John Laval som medkonsekratorer. Han var den første innfødte louisianer som ble katolsk biskop.

I løpet av sin 38-årige periode etablerte Jeanmard *Immaculata Seminary*, *St. Mary's Orphan Home*, *Our Lady of the Oaks Retreat House*, det katolske studentsenter ved University of Southwestern Louisiana, et karmelittkloster, og mange skoler og kirker. Han oppmuntret bispedømmesponsede fjernsynsprogrammer, religiøse radioprogrammer på både engelsk og fransk, og bispedømmeavisen *Southwest Louisiana Register*. Jeanmard skrev hyrdebrev til støtte for arbeidernes rettigheter til å organisere seg.

I mars 1923, da innbyggerne i Lafayette var på randen av opprør etter en offentlig lesning av medlemmer av Ku Klux Klan, oppfordret Jeanmard folket til å vende tilbake til sine hjem.  

I 1934 ønsket han de første afroamerikanske prestene velkommen til bispedømmet, en gruppe menn utdannet og ordinert ved *St. Augustine Seminary* (Bay St. Louis). Jeanmard etablerte også en rekke egne menigheter for afroamerikanere, som han ikke ønsket at hvite skulle skremme eller krenke. Med økonomisk bistand fra moder Katharine Drexel hjalp han til med å etablere en rekke landsens folkeskoler for afroamerikanere. I 1952 ble han den første biskop i *[[Deep South]]* som ordinerte en afroamerikansk mann til bispedømmeprest - det var Louis Ledoux, også utdannet ved *St. Augustine's*. I november 1955 ekskommuniserte Jeanmard to kvinner i Erath i Louisiana, etter at de slo en annen kvinne som underviste i en integrert katekismeklasse.

### Fratreden, død
Den 13. mars 1956 trakk Jeanmard seg som biskop av Lafayette. Han døde senere på et sykehus i Lake Charles, 77 år gammel. 

Han ble gravlagt ved *St. John Cathedral* i Lafayette.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Biskop *Jules Benjamin Jeanmard* (1879–1957) *1918

## Referanser